
ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. Α1/ε/ο/6184 (1) 

Χαρακτηρισμός της ΝΕΟ Πατρών - Πύργου σαν οδού ταχείας κυκλο¬ 
φορίας. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΝΙ. ΕΡΓΩΝ 

Έχοντας υπόψη: 

1. Τον Ν. 1558/85 ΦΕΚ/Α/137/26.7.85 «Περί Κυβερνήσεως 
και Κυβερνητικών Οργάνων». 

2. Το Π.Δ. 39/1983 «Περί καθορισμού των διατηρούμενων υπέρ 
του Υπουργού αρμοδιοτήτων κ.λπ. και των Περιφερειακών Υπηρεσιών 
του Υπ. Δ.Ε. 

3. Τον Ν. 3155/55 «Περί κατασκευής και συντηρήσεως οδών* και 
τα εκτελεστικά του Διατάγματος. 


4. Το Π.Δ. 69/88 «Περί οργανισμού της Γεν. Γραμμ. Δημ. Έρ¬ 
γων». 

5. Το Ν. 614/77 «Περί κυρώσεως του Κώδικα Οδικής Κυκλοφο¬ 
ρίας» και ειδικά το άρθρο 2. 

6. Το Ν. 1418/84 ΦΕΚ /Α/23/29.2.84 «περί Δημοσίων Έργων 
και ρυθμίσεως συναφών θεμάτων». 

7. Την απόφαση Γ3δ/43737/οικ./00-2361/30.10.70 με την 
οποία η οδός του θέματος εντάσσεται στο βασικό Εθνικό οδικό δίκτυο. 

Και επειδή: 

1. Οι πολλαπλές προσβάσεις (συμβολές δευτερεύοντος δικτύου και - 

παρόδιων ιδιοκτησιών) σε σχέση με τα άνετα γεωμετρικά χαρακτηρι¬ 
στικά της οδού (αυξημένη διατομή, ευθυγραμμίες κ.λπ.) δημιουργούν 
σοβαρό πρόβλημα στην ασφάλεια της κυκλοφορίας. , 

2. Για την κατασκευή του έργου έχουν διατεθεί πιστώσεις από τον 
Δημόσιο προϋπολογισμό, η απόδοση των οποίων δεν εξασφαλίζεται χω¬ 
ρίς την επιδιωκόμενη ασφάλεια και ανάθεση Κυκλοφορίας και απαιτεί¬ 
ται η λήψη μέτρων για αυτό. 

3. Με την απόφαση Δ1α/ο/2205/25.8.88 εγκρίθηκε η μελέτη 
αναθεώρησης των κυκλοφοριακών συνδέσεων της ΝΕΟ Πατρών — 
Πύργου όπου προβλέπεται η ολοκλήρωση του παράπλευρου δικτύου και 
άλλα συναφή έργα. 

4. Ήδη προωθείται η ολοκλήρωση μελετών και ένταξη των έργων σε 
πρόγραμμα κατασκευής. 

5. Η ΝΕΟ Πατρών - Πύργου αποτελεί συνέχεια της οδού παράκαμ¬ 
ψης Πατρών, που έχει ήδη δημοπρατηθεϊ και κατασκευάζεται και θα 
λειτουργήσει σαν οδός ταχείας κυκλοφορίας, αποφασίζουμε: 

Εγκρίνουμε όπως η ΝΕΟ Πατρών - Πύργου χαρακτηρισθεί οδός τα¬ 
χείας κυκλοφορίας σύμφωνα με το άρθρο 2 του Ν. 614/77 εξαιρουμέ- 
νων του χαρακτηρισμού των κάτωθι τμημάτων: (αρχή χιλιομέτρησης η 
Πάτρα). 

α) χ.θ. 26+000-^28+000 (περιοχή Γομοστού) 

β) Χ.θ. 29+500-*-34+000 (περιοχή Σαγαΐκων) 

γ) Χ.θ. 38+000- | -40+000 (περιοχή Βουπρασϊου) 

δ) Χ.θ. 51+000-^53+000 

γ) Χ.θ. 71+500-*-76+500 (περιοχή Μαραθιάς) 

όπου προβλέπεται και έχει εγκριθεί παραλλαγή με παράκαμψη των 
ανωτέρω τμημάτων. 

Αθήνα, 27 Δεκεμβρίου 1989 

Ο ΥΠΟΥΡΓΟΣ 

Κ. ΛΙΑΣΚΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 957017 (2) 

Επανακαθορισμός,των ορίων του αιγιαλού και δημιουργία ζώνης παρα¬ 
λίας στη θέση Πλαζ Βοτσαλάκια στον Πειραιά και καθορισμός Πα¬ 
λαιού Αιγιαλοΰ στη θέση Βοτσαλάκια μπροστά στην ιδιοκτησία Δη- 

μητρίου και Πέτρου Ράλλη. 

Ο ΝΟΜΑΡΧΗΣ ΠΕΙΡΑΙΑ 
Έχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 2344/1940 
«περί αιγιαλού και παραλίας», όπως τροποποιήθηκαν και συμπληρώθη¬ 
καν με τις διατάξεις: α) του άρθρου 13 του Ν. 1078/1980 και β) του 
άρθρου 23 του Ν. 1337/1983'. 

2. Τις διατάξεις της παραγράφου 9 του άρθρου 1 του Κεφαλαίου Β' 
της 0.208/181/26.4.1982 (ΦΕΚ 214/26.4.1982 τεύχος Β’) κοι¬ 
νής απόφασης των Υπουργών Προεδρίας Κυβερνήαεως και Οικονομι¬ 
κών «Αναμόρφωση Συλλογικών Οργάνων Γνωμοδοτικής και Αποφασι¬ 
στικής αρμοδιότητας του Υπουργείου Οικονομικών». 

3. Την από 20.9.1989 έκθεση της «Επιτροπής καθορισμού των 
ορίων του αιγιαλού και παραλίας και θέσεων αμμοληψίας», που επανα¬ 
καθόρισε τα όρια του αιγιαλού και παραλίας στην περιοχή Πλαζ Βοτσα¬ 
λάκια Πειραιά και καθόρισε και το από Φεβρουάριο 1988 με κλίμακα 
1:500 τοπογραφικό διάγραμμα του Απόστολου - 'Ακη Βαβουράκη αρ¬ 
χιτέκτονα μηχανικού, που θεωρήθηκε την 8.5.1989 από τη Διεύθυνση 
Τεχνικών Υπηρεσιών της Νομαρχίας Πειραιά και συνοδεύει την έκθεση 
της προαναφερόμενης Επιτροπής. 

4. Τη σύμφωνη γνώμη του Γενικού Επιτελείου Ναυτικού, που διατυ¬ 
πώθηκε στο 544.5/589/89/17.11.1989 έγγραφό του. 

5. Τις διατάξεις του άρθρου 1 της παραγράφου 1 του Ν. 3200/ 
1955 (ΦΕΚ 97/Α/1955) «περί διοικητικής αποκεντρώσεως» σε συν¬ 
δυασμό με τις διατάξεις του από 28.6.1955 Β.Δ/τος «περί εξαιρέσεως 
από της κατά το άρθρο 1 παράγραφος 1 του Ν. 3200/1955 αρμοδιό¬ 
τητας των Νομαρχών, αντικειμένων τινών αρμοδιότητος του Υπουργού 
Οικονομικών», του Β.Δ. 704/1970 και του άρθρου 1 παράγραφος 5 
του Π.Δ. 71/25.2.1984, σχετικά με τη μεταβίβαση αρμοδιοτήτων του 
Υπουργού Οικονομικών στους Νομάρχες και στις περιφερειακές Αρχές 
διανομαρχιακού επιπέδου, αποφασίζουμε: 

1. Επικυρώνουμε την από 20.3.1989 έκθεση της Επιτροπής καθο¬ 
ρισμού των ορίων του αιγιαλού και παραλίας και θέσεων αμμοληψίας, 
καθώς και το από Φεβρουάριο 1988 τοπογραφικό διάγραμμα, που την 
συνοδεύει, το οποίο συντάχθηκε από τον Απόστολο - ’Ακη Βαβουράκη 
αρχιτέκτονα - μηχανικό, με κλίμακα 1:500 και θεωρήθηκε την 
8.5.1989 από την Διεύθυνση Τεχνικών Υπηρεσιών της Νομαρχίας 
Πειραιά, επί του οποίου η πιο πάνω Επιτροπή, με κόκκινη γραμμή επα¬ 
νακαθόρισε τα όρια του αιγιαλού στη θέση Πλαζ Βοτσαλάκια Πειραιά 
και με κίτρινη γραμμή τα όρια της παραλίας στην ίδια θέση και με μπλε 
γραμμή τα όρια του παλαιού αιγιαλού. 

2. Η παρούσα απόφαση μαζί με την έκθεση και το διάγραμμα, που 
προαναφέραμε, να δημοσιευθούν στην Εφημερίδα της Κυβερνήαεως 
σύμφωνα με τις διατάξεις του άρθρου 13 του Ν. 1078/1983. 

Πειραιάς, 8 Ιανουάριου 1990 

Ο Νομάρχης 
ΚΩΝ/ΝΟΣ ΓΚΛΕΤΣΟΣ 


ΕΚΘΕΣΗ 

Επιτροπής καθορισμού των ορίων αιγιαλού 
(άρθρο 74 Π.Δ. 636/77) 

Για τον επανακαθορισμό των ορίων του αιγιαλού στην πλαζ Βοτσα¬ 
λάκια στον Πειραιά. 

Σήμερα την 20.9.1989 οι υπογεγραμμένοι: 

1. Ιάκωβος Σκιαδάς ΠΕ/Α ως Πρόεδρος, αναπληρών νομίμως τον 
Οικονομικό Έφορο Εφορίας Δημοσίων Κτημάτων. 

2. Κων/νος Παναγιωτόπουλος, τοπογράγος μηχανικός με Α' βαθμό 
στην Δ.Τ.Υ. Νομαρχίας Πειραιά, ως μέλος. 


3. Παναγιώτης Δαβάκης, Υπολιμενάρχης Πειραιά, αντιπλοίαρχος 
Λ.Σ., ως μέλος 

που αποτελούμε την πιο πάνω Επιτροπή καθορισμού ορίων Αιγιαλού 
δυνάμει της 0208/181/26.4.1982 (ΦΕΚ 214/82 τ.Β-) κοινής 
Υπουργικής Απόφασης των Υπουργών Προεδρίας της Κυβέρνησης και 
Οικονομικών καθώς και της 713555/28.12.88 απόφασης του Νο¬ 
μάρχη Πειραιά «περί συστάσεως Επιτροπής καθορισμού των ορίων Αι- 
γιαλού» συγκληθείσα κατόπιν της αρ. 3800/12.9.89 πρόσκλησης του 
Προέδρου της Επιτροπής μεταβήκαμε σήμερα στις 20.9.1989, ημέρα 
Τετάρτη και ώρα 11.00 π.μ. στη θέση Βοτσαλάκια της πόλης του Πει¬ 
ραιά και αφού λάβαμε υπόψη μας: 

1. Το αρ. ΤΥ 38608/19.10.87 έγγραφο της Δ.Τ.Υ. Νομαρχίας 
Πειραιά. 

2. Τα αρ. Φ.187.2/128/13.3.85, αρ. Φ.187.2/324/15.7.87, Φ 
544.5/526/88/1438/26.9.88 έγγραφα του Γ.Ε.Ν. 

3. Το αρ. 7027/401/19.2.88 έγγραφο του Δήμου Πειραιά. 

4. Την από 28.8.89 αίτηση των Δημ. I. Ράλλη και Πέτρου I. Ράλλη 
συνδιαφερομένων με τον Δήμο Πειραιώς ιδιοκτητών στην περιοχή Πλαζ 
Βοτσαλάκια Πειραιά που κατετέθη στην Εφορία Δημ. Κτημάτων (Κτη¬ 
ματική Υπηρεσία Αθηνών) με αρ. Πρωτ. 3543/28.8.89. 

5. Το από Φεβρουάριου 1988 εκποιηθέν τοπογραφικό διάγραμμα 
από τις Τεχνικές Υπηρεσίες του Δήμου Πειραιά αφού χρησιμοποίησε ως 
υπόβαθρο εγκεκριμένο τοπογραφικό διάγραμμα του ΥΠΕΧΩΔΕ 
(Τμήμα Τοπογραφικών Εφαρμογών Γ 10 Αύγουστος 1985) που συ¬ 
μπληρώθηκε από τον Αρχιτέκτονα Μηχανικό Απόστολο - ’Αλκη Βα¬ 
βουράκη και ελέγχθηκε και θεωρήθηκε από την Δ.Τ.Υ. Νομαρχίας Πει¬ 
ραιά την 8.5.89 κλίμακας 1:500. 

6. Τις διατάξεις του Α.Ν. 2344/40 όπως τροποποιήθηκε μέχρι σή¬ 
μερα καθώς και την Δικαστηριακή και Διοικητική Νομολογία. 

7. Την μετά από την επιτδπου μετάβαση, σχηματισθείσα αντίληψη 
για το πλάτος της βρεχομένης ζώνης ξηράς αλλά και του γεγονότος ότι 
η παραλία στην προαναφερόμενη περιοχή έχει ριζικά μεταβληθεί τα τε¬ 
λευταία χρόνια και ιδιαίτερα από μπάζωμα που έγινε από τον Δήμο Πει¬ 
ραιά. 

8. Το γεγονός ότι η περιοχή προσβάλλεται από Νότιους ανέμους. 

9. Το γεγονός ότι στην περιοχή έχει χαραχθεί αιγιαλός και παραλία 
το 1919 και το 1937, εφαρμογή δε του παλαιού αιγιαλού έχει γίνει από 
το Γ.Ε.Ν. σε διάγραμμα του Δήμου Πειραιά την οποία η επιτροπή υιο¬ 
θέτησε. 

10. Την παρατήρησή μας ότι η γραμμή εφαρμογής του παλαιού αι- 
γιαλού τέμνει τμήματα εδάφους που έχουν υψόμετρο πάνω από 7,00 
μέτρα μέχρι και 13,00 μ. και παλαιά κτίσματα όπως φαίνεται και στο 
τοπογραφικό διάγραμμα που συνοδεύει την παρούσα έκθεση. Τα τμή¬ 
ματα αυτά είναι παλαιοί γεωλογικοί σχηματισμοί και δεν έχουν προέλ- 
θει από μπάζωμα, αποφασίζει: 

1. Καθορίζει επί του ως άνω τοπογραφικού διαγράμματος: 

α) Την οριογραμμή του αιγιαλού δΓ ερυθράς συνεχούς πολυγωνικής 
γραμμής 1,2,3,4,5,6,7,8,9,10,11,12,13,14,15,16,17,18, 
19, 20, της οποίας οι κορυφές έχουν τις συντεταγμένες που παρατίθε¬ 
νται σε πίνακα επί του τοπογραφικού διαγράμματος. 

β) Την οριογραμμή της παραλίας δια συνεχούς κίτρινης πολυγωνι¬ 
κής γραμμής Γ, 2\ 3’, 4’, 5’, 6’, 7’, 8', 9’, ΙΟ', 1Τ, 12’, 13', 14*, 15\ 
16\ 17’, 16', 19', 20', σε απόσταση 10,00 μέτρων από την πολυγω¬ 
νική γραμμή του αιγιαλού. 

2. Αποφαίνεται ότι υφίσταται παλαιός αιγιαλός και καθορίζει τούτον 
δια συνεχούς κυανής πολυγωνικής γραμμής Π1, Π2, Π3, Π4, Π5, 
Π6, Π7, Π8, Π9, ΠΙΟ, Π11, Π12, Π13, Π14, Π15, Π16, Π17, της 
οποίας οι κορυφές έχουν τις συντεταγμένες που παρατίθενται σε πίνακα 
επί του τοπογραφικού διαγράμματος. 

3. Δεν εξαιρεί κτίσματα από την ζώνη της παραλίας. 

Η Επιτροπή 

Ο Πρόεδρος Τα Μέλη 

ΙΑΚ. ΣΚΙΑΔΑΣ ΚΩΝ/ΝΟΣ ΠΑΝΑΓΙΩΤΟΠΟΥΛΟΣ 

ΠΑΝΑΓΙΩΤΗΣ ΔΑΒΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΝΑΚΟΙΝΩΣΕΙΣ 

Αριθ. Φ.913/21/9/10993 (3) 

Γνωστοποίηση παρακατάθεσης αποζημίωσης για την απαλλοτρίωση 
έκτασης στην περιοχή Καμπί Κοινότητας Βέασας Ν. Χίου. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΕΘΝΙΚΗΣ ΑΜΥΝΑΣ 

Έχοντας υπόψη: 

α) Το Νομοθετικό Διάταγμα 797/71 «Περί Αναγκαστικών Απαλλοτρι¬ 
ώσεων». 

β) Την υπ’ αριθ. Πρωτ. Τ. 886/27.11.89 (ΦΕΚ 878/29.11.89 
τ.Β') απόφαση του Πρωθυπουργού σχετικά με'την ανάθεση αρμοδιοτή¬ 
των Υπουργού Εθνικής Άμυνας στον Αναπληρωτή Υπουργό Εθνικής 
Άμυνας Κάρολο Παπούλια, γνωστοποιεί: 

Σε όσους διεκδικούν δικαιώματα κυριότητας καθώς και στους τυχόν 
ενυποθήκους δανειστές και τρίτους γενικά διεκδικητές πάνω στην 
έκταση των 16.661,85 μ2 που απαλλοτριώθηκε με την υπ’ αριθμόν Ε 
16432/2390/11.1.87 κυα (ΦΕΚ 50/4.2.87 τ.Α') για στρατιωτικές 
ανάγκες, στην περιοχή Καμπί της Κοινότητας Βέσσας του Νομού Χίου 
ότι η αποζημίωση που καθώρισε το Μονομελές Πρωτοδικείο Χίου με 
την υπ’ αριθμόν 36/19.7.88 δικαστική απόφασή του για τα ακίνητα 
και τα υπερκείμενα αυτών όπως φαίνονται στο υπό κλίμακα 1:1000/ 
15.7.88 (ΑΚ 1018/Α) Κτηματολογικό Διάγραμμα και στον αντί¬ 
στοιχο Κτηματολογικό Πίνακα, που συντάχθηκε σύμφωνα με το άρθρο 
24 του Ν.Δ. 797/71 και θεωρήθηκε από τον Δκτή της ΓΥΣ Υπτγο Πέ¬ 
τρο Κλέτσα έχει κατατεθεί στο Ταμείο Παρακαταθηκών και Δανείων 
και έχει εκδοθεί το υπ’ αριθμόν 593/9.1.90 Γραμμάτιο Σύστασης Πα¬ 
ρακαταθήκης συνολικού ποσού δύο εκατομμυρίων τριακοσίων τριάκο¬ 
ντα επτά χιλιάδων επτακοσίων (2.337.700) δραχμών. 

Η αποζημίωση αυτή θα καταβληθεί στους κατά το Νόμο δικαιού- 
χους. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 10 Ιανουάριου 1990 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΚΑΡΟΛΟΣ ΠΑΠΟΥΛΙΑΣ 
-♦- 

Αριθ. Τ.Υ, 22 (4) 

Ανακοίνωση παρακατάθεσης αποζημίωσης απαλλοτριωθέντων ακινή¬ 
των τμήματος Αυχένες Βόίλα - Κουτσελιό της 2ας επαρχ, οδού Ιω- 
αννίνων Καλεντζίου - Γέφυρα Πλάκας - Πραμάντων Ν. Ιωαννίνων 
(Χ.Θ. = 0+000 μέχρι Χ.Θ. = 5+701,03). 

Ο ΝΟΜΑΡΧΗΣ ΙΩΑΝΝΙΝΩΝ 

Σύμφωνα με τα άρθρα 7 και 8 του Ν.Δ. 797/71 «περί αναγκαστι¬ 
κών απαλλοτριώσεων» και σε συνδυασμό με τις διατάξεις του Β.Δ. 
139/1971 «περί αρμοδιότητας των Νομαρχών προς κήρυξη αναγκα¬ 
στικών τινών απαλλοτριώσεων», γνωστοποιούμε: 

α) Σε όσους έχουν ή διεκδικούν δικαιώματα κυριότητας σε ακίνητα 
που απαλλοτριώθηκαν αναγκαστικά με την αριθ. ΤΥ.3289/5.5.1988 
απόφασή μας (ΦΕΚ 379/31.5.1988). 

β) Τους ενυπόθηκους δανειστές και τους τρίτους διεκδικητές των ακι¬ 
νήτων αυτών, ότι η αποζημίωση της εδαφικής επιφάνειας και των επι¬ 
κειμένων της, όπως περιγράφονται στο σχετικό κτηματολογικό πίνακα, 
που καθορίστηκε με την ,αριθ. 264/1989 απόφαση του Μονομελούς 
Πρωτοδικείου Ιωαννίνων, έχει παρακατατεθεί στο Γραφείο Παρακατα¬ 
θηκών Α' Ιωαννίνων. 

Σχετικά έχει εκδοθεί το αριθ. 78453/28.12.1989 γραμμάτιο σύ¬ 
στασης παρακαταθήκης ποσού δρχ. 6.459.650. 

Η αποζημίωση θα αποδοθεί στα πρόσωπα που θα αναγνωριστούν δι¬ 
καιούχοι με τη νόμιμη διαδικασία. 

Η ανακοίνωση αυτή να δημοσιευθεί στην Εφημερίδα της Κυβερνήσεως. ■ 

Ιωάννινα, 5 Ιανουάριου 1990 
Ο Νομάρχης 

ΙΩΑΝΝΗΣ ΚΑΛΟΓΕΙΤΟΝΑΣ 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 42785/532 (5) 

Τροποποίηση του ρυμοτομικού σχεδίου Γαλατσίου στο Ο.Τ. 38/98 με 

διαπλάτυναη τμήματος πεζοδρόμου μεταξύ των οδών Καραϊσκάκη 

κάι Κολοκοτρώνη. 

Ο ΝΟΜΑΡΧΗΣ ΑΘΗΝΩΝ 
Έχοντας υπόψη: 

1. Τις διατάξεις του Ν.Δ/τος της 17ης Ιουλίου 1923, όπως μεταγε¬ 
νέστερα τροποποιήθηκαν και συμπληρώθηκαν και ειδικότερα τα άρθρα 
3 και 70. 

2. Τις διατάξεις του Α.Ν. 314/1968 (ΦΕΚ 47/Α’), όπως τροπο¬ 
ποιήθηκαν και συμπληρώθηκαν με το Ν.Δ. 1018/71 (ΦΕΚ 220/Α’) 
και με την παρ. 3 του άρθρου 34 του Ν. 1577/1985 (ΦΕΚ210/Α'). 

3. Τις διατάξεις του Π.Δ. 183/1986 (ΦΕΚ 70/Α') και ειδικότερα 
το άρθρο 1 παρ. 1 εδ. α'. 

4. Την αριθ. 8/89 απόφαση του Δημοτικού Συμβουλίου Γαλατσίου. 

5. Την αριθ. 18 γνωμοδότηση του Συμβουλίου Χωροταξίας, Οικι¬ 
σμού και Περιβάλλοντος, Νομαρχίας Αθηνών της 28ης συνεδρίασης 
στις 17.11.1989, αποφασίζουμε: 

1. Εγκρίνεται η τροποποίηση του ρυμοτομικού σχεδίου Γαλατσίου με 
τμήματος πεζοδρόμου μεταξύ των οδών Καραϊσκάκη και Κολοκοτρώνη 
με μετατόπιση της οικοδομικής και ρυμοτομικής γραμμής εις βάρος του 
Ο.Τ, 38/98, όπως φαίνεται στο διάγραμμα 1:500, που συνοδεύει την 
απόφαση. 

2. Ακριβές αντίγραφο του ανωτέρω διαγράμματος θεωρημένο από 
τον υπεύθυνο του Γραφείου Τροπ/σέων της Δ/νσης Πολεοδομίας Αθη¬ 
νών, θα είναι αναρτημένο επί είκοσι (20) ημέρες από την ημερομηνία 
δημοσίευσης της απόφασης στην Εφημερίδα της Κυβερνήσεως στο Γ ρα¬ 
φείο τροπ/σεων της Δ/νσης Πολ. Αθηνών, οδός Μενάνδρου 6, για να 
λάβουν γνώση οι ενδιαφερόμενοι. 

3. Η ισχύς της απόφασης αρχίζει από την ημερομηνία δημοσίευσής 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 13 Δεκεμβρίου 1989 

Ο Νομάρχης 
ΝΙΚΗΤΑΣ Γ. ΚΩΒΑΙΟΣ 

-φ- 

Αριθ. οικ. 11188 ΕΠΑ (6) 

Έγκριση αναθεώρησης ρυμοτομικού σχεδίου τμημάτων πόλης Χαλκί¬ 
δας Ν. Εύβοιας. 

Ο ΝΟΜΑΡΧΗΣ ΕΥΒΟΙΑΣ 
Έχοντας υπόψη: 

1. Το Ν. 1337/83 και ειδικότερα των άρθρων 1 και 2 αυτού για τον 
καθορισμό ορίου πολεοδομικής ενότητας. 

2. Την από 25.2.1987 (ΦΕΚ 137/Δ') απόφαση του Υπουργού ΠΕ- 
ΧΩΔΕ για έγκριση του Γ.Π.Σ. Χαλκίδας. 

3. Το άρθρο 7 του Ν. 1337/83 για τη διαδικασία έγκρισης της πο¬ 
λεοδομικής μελέτης. 

4. Το Δ/γμα 17-7/16.8.1923, όπως μεταγενέστερα τροποποιή¬ 
θηκε και συμπληρώθηκε. 

5. Το Δ/γμα 81 της 23/29.1.1980, σύμφωνα με το οποίο καθορί¬ 
ζονται οι χρήσεις γης στις περιοχές αμιγούς και γενικής κατοικίας. 

6. Τη με αριθμό 2.826 ΕΠΑ 539/13.5.1989 απόφαση του Νο¬ 
μάρχη Εύβοιας, με την οποία αναθεωρήθηκαν τα τμήματα συνοικίας 
«Ε» (ΦΕΚ 429/Δ’/21.6.1988). 

7. Την 61026/3391/20.10.88 απόφαση του Γενικού Γραμματέα 
ΥΠΕΧΩΔΕ, σύμφωνα με την οποία ακυρώθηκε τμήμα του ρυμοτομι¬ 
κού σχεδίου συνοικίας «Ε». 

8. Την 162/88 απόφαση του Δημοτικού Συμβουλίου Δήμου Χαλκί¬ 
δας. 

9. Το 53950/3576/30.8.89 έγγραφο της Δ/νσης Νομ. Έργου του 
ΥΠΕΧΩΔΕ. 

10. Την 7851 ΕΠΑ 1764/23.10.1989 εισήγηση του Τ.Π. & Π.Ε. 
Εύβοιας. 

- 11. Την 6η γνωμοδότηση του 17ου/31.10.1989 πρακτικού του 
ΣΧΟΠ Εύβοιας. 

12. Την Γ48/15883/1903/8.2.1988 απόφαση των Υπουργών 
Προεδρίας της Κυβέρνησης και ΥΠΕΧΩΔΕ. 

13. Τις διατάξεις του Ν. 1577/85 (ΦΕΚ 210/Α’) και ειδικότερα το 
άρθρο 34, αποφασίζουμε: 

1. Εγκρίνεται η αναθεώρηση του ρυμοτομικού σχεδίου τμημάτων 
πόλης Χαλκίδας, που περιλαμβάνεται μέσα στα όρια της καθορισμένης 
από το Γ.Π.Σ. συνοικίας «Ε», όπως φαίνεται στους θεωρημένους από 
τον Προϊστάμενο Τ.Π. & Π.Ε. Νομού Εύβοιας έξι χάρτες Π.2.1. υπό 
κλίμακα 1:1.000. 

2. Καθορίζονται κατά τομέα οι πιο κάτω όροι δόμησης. 

Τομέας II 

Επιτρεπόμενη χρήση αμιγής κατοικία, σύμφωνα με το άρθρο 4 παρ. 
1 και 2 του Π.Δ. 81 της 23/29.1.1980 (ΦΕΚ 27/Α"). Εξαιρούνται τα 
οικόπεδα που έχουν πρόσωπο στη Λ. Χαϊνά, για τα οποία παραμένει η 
χρήση της γενικής κατοικίας σύμφωνα με τις παρ. 1 & 2 του Π.Δ. 81/ 
1980. 

Ανώτατος επιτρεπόμενος Σ.Δ. παραμένει ως έχει σήμερα (Π.Δ. 
2.1.79, ΦΕΚ 1054/20.2.1979). 

Αρτιότητα οικοπέδων όπως έχει σήμερα. 

Κατά τα λοιπά ισχύει ο ΓΟΚ. 

Η παρούσα απόφαση αναθεώρησης τμήματος ρυμοτομικού σχεδίου 
συνοικίας «Ε» Χαλκίδας να δημοσιευθεί στην Εφημερίδα της Κυβερνή- 
σεως και ισχύει από τη δημοσίευση. 

Τα τοπογραφικά διαγράμματα (2 πινακίδες Π. 1.1 κλ. 1:1.000) που 
συνοδεύουν την απόφαση, θα βρίσκονται αναρτημένα στα γραφεία του 
Τ.Π. & Π.Ε. Νομού Εύβοιας, Τομέας ΕΠΑ, για χρονικό διάστημα 15 
ημερών από τη δημοσίευση της παρούσας στην Εφημερίδα της Κυβερ- 
νήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Χαλκίδα, 19 Δεκεμβρίου 1989 
Ο Νομάρχης 

ΑΘΑΝΑΣΙΟΣ ΜΠΟΥΡΑΣ 

- ♦ - 

Αριθ. 831/9 (7) 

Αναστολή χορήγησης οικοδομικών αδειών στην περιοχή των διοικητι¬ 
κών ορίων του Δήμου Καλλιθέας. 

Ο ΝΟΜΑΡΧΗΣΤΠΕΙΡΑΙΑ 
Έχοντας υπόψη: 

1. Τις διατάξεις του από 17.7/16.8.1923 Ν. Δ/τος, όπως μεταγε¬ 
νέστερα συμπληρώθηκαν και τροποποιήθηκαν και ειδικότερα τα άρθρα 
8 και 85Α. 

2. Τις διατάξεις του Α.Ν. 314/1968 (ΦΕΚ 47/Α’/68), όπως με¬ 
ταγενέστερα τροποποιήθηκαν και συμπληρώθηκαν με το αριθ. 1018/ 
1971 Ν. Δ/γμα (ΦΕΚ 220/Α'/1971) και με την παρ. 3 του άρθρου 
34 του Ν. 1577/1985 (ΦΕΚ 210/Α'/85). 

3. Το αριθ. 183/86 Π. Δ/γμα (ΦΕΚ 70/Α'/86). 

4. Το από 29.9.1988 Π. Δ/γμα (ΦΕΚ 761/Δ"/88) «περί μεταβί¬ 
βασης αρμοδιοτήτων Πολεοδομικών Εφαρμογών στο Δήμο Καλλι¬ 
θέας». 

5. Τη αριθ. 23609/6/24.7.1989 (ΦΕΚ 505/Δ'/1989) απόφαση 
του Νομάρχη Πειραιά «περί αναστολής χορήγησης οικοδομικών αδειών 
στην περιοχή των διοικητικών ορίων του Δήμου Καλλιθέας». 

6. Τη αριθ. 29198/7/3.10.1989 (ΦΕΚ 620/Δ"/1989) απόφαση 
του Νομάρχη Πειραιά «περί παράτασης αναστολής χορήγησης οικοδο¬ 
μικών αδειών στην περιοχή των διοικητικών ορίων του Δήμου Καλλι¬ 
θέας», αποφασίζουμε: 

Εγκρίνουμε την παράταση της αναστολής χορήγησης οικοδομικών 
αδειών στην περιοχή των διοικητικών ορίων του Δήμου Καλλιθέας για 
χρονικό διάστημα 30 ημερών, όπως προβλέπεται από την με αριθ. 
29198/7/3.10.1989 (ΦΕΚ 620/Δ"/89) απόφαση του Νομάρχη 
Πειραιά. 

Η απόφαση αυτή ισχύει από τη δημοσίευσή της στην Εφημερίδα της 
Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Καλλιθέα, 10 Ιανουάριου 1990 

Ο Νομάρχης 
Κ. ΓΚΛΕΤΣΟΣ 


Αριθ. 652 (8) 

Κατηγοριοποίηση, καθορισμός ορίων και όρων και περιορισμών δόμη¬ 
σης στον οικισμό Κοινότητας Μεγ. Γαρδικίου, Ν. Ιωαννίνων. 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1. Τις διατάξεις του Π.Δ/τος 24.4.1985 (ΦΕΚ 181/Δ") «περί τρό¬ 
που καθορισμού ορίων οικισμών της χώρας μέχρι 2.000 κατ., κατηγο¬ 
ρίες αυτών και καθορισμού όρων και περιορισμών δόμησης», όπως τρο¬ 
ποποιήθηκαν από το Π.Δ/γμα 14.2.1987 (ΦΕΚ 133/Δ"). 

2. Τις προτάσεις των ιδιωτών μελετητών Μηχ/κών, στους οποίους 
ανατέθηκε σχετική μελέτη στα πλαίσια του προγράμματος Ανοικτών 
Πόλεων, που αφορούν την κατηγοριοποίηση και τον προσδιορισμό 
ορίων του οικισμού Κοινότητας Μεγ. Γαρδικίου. 

3. Τα δελτία αρχιτεκτονικής αναγνώρισης που συμπληρώθηκαν από 
τους προαναφερόμενους μελετητές κατά τις υποδείξεις των σχετικών 
προδιαγραφών του ΥΠΕΧΩΔΕ. 

4. Τα πληθυσμιακά στοιχεία της τελευταίας απογραφής του Κράτους 
της ΕΣΥΕ. 

5. Την αριθ. 8/1989 απόφαση του Κοινοτικού Συμβουλίου Μεγ. 
Γαρδικίου. 

6. Τη γνωμοδότηση του Δασαρχείου Ιωαννίνων για τις περιοχές που 
πρέπει να εξαιρεθούν των ορίων του οικισμού σαν δράση και δασικές 
εκτάσεις, όπως διατυπώθηκαν με το αριθ. 3859/7.6.1989 έγγραφο. 

7. Την αριθ. 17/29.6.1989 γνωμοδότηση του ΣΧΟΠ του Νομού. 

8. Τις διατάξεις του Α.Ν. 314/68 και του άρθρου 9 του Ν. Δ/τος 
17.7.1923 «περί αρμοδιότητας επιβολής όρων δόμησης κ.λπ.». 

9. Τη Γ4δ/15883/1903/8.2.88 απόφαση ΥΠΕΧΩΔΕ για κατάρ¬ 
γηση της δημοσίευσης διαγραμμάτων στην Εφημερίδα της Κυβερνή¬ 
σεως, αποφασίζουμε: 

1. Κατατάσσουμε τον οικισμό του θέματος στις κατηγορίες: Δυναμι¬ 
κός, Συνεκτικός, Μεσαίος, Αδιάφορος, ούτε Περιαστικός, ούτε Παρα¬ 
λιακός, ούτε Τουριστικός. 

2. Καθορίζουμε τα όρια του οικισμού του θέματος, όπως αυτά φαίνο¬ 
νται ρτο συνοδευτικό της παρούσας σχεδιάγραμμα σε κλ. περίπου 
1:5.000, που αποτελεί αναπόσπαστο μέρος της απόφασης αυτής και 
συντάχθηκε βάσει στοιχείων χαρτών και επιτόπου ελέγχου. 

3. Καθορίζουμε τους ακόλουθους Γενικούς και Ειδικούς όρους και 
περιορισμούς δόμησης: 

Α. Γενικοί όροι δόμησης: 

1. Εντός των ορίων του οικισμού ισχύουν οι γενικοί όροι δόμησης που 
προβλέπονται από τα Π. Δ/τα 24.4,1985 (ΦΕΚ 181/Δ*) και 
14.2.1987 (ΦΕΚ 133/Δ"). 

α) Αρτιότητα γηπέδου 300,0 τ.μ. για τα γήπεδα που βρίσκονται στο 
συνεκτικό τμήμα και 500 τ.μ. για τα γήπεδα που βρίσκονται πέρα από 
το συνεκτικό τμήμα και μέσα στα όρια του παραπάνω οικισμού. 

2. Κατά παρέκκλιση εντός των ορίων του οικισμού θεωρούνται άρτια 
τα γήπεδα με όποιο εμβαδόν είχαν στις 3.5:1985, ημέρα δημοσίευσης 
του από 24.4.1985 Π.Δ/τος (ΦΕΚ 181/Δ"). 

Β. Ειδικοί όροι δόμησης: 

Για τον οικισμό του θέματος καθορίζουμε τους ειδικούς όρους δόμη¬ 
σης που αναγράφονται στην καρτέλλα που συνοδεύει την παρούσα με 
την διευκρϊνηση ότι είναι υποχρεωτικοί οι όροι που αναφέρονται στην: 

α) Κάλυψη οικοδομής με στέγη από κεραμίδια ή πλάκες με μεγίστη 
κλίση 50% και μεγίστη προεξοχή 0,8 μ. 

β) Κάλυψη ανοικτού εξώστη με τα ίδια στοιχεία της στέγης και το 
μήκος αυτού να μην εκτείνεται σε όλο το μήκος της αντίστοιχης όψης 
του κτιρίου. 

Τα υπόλοιπα στοιχεία της καρτέλλας είναι δυνητικά για τον ιδιο¬ 
κτήτη ή τον μελετητή. 

4. Πριν από οποιαδήποτε κατάτμηση οικοπέδων εντός των ορίων του 
οικισμού θα πρέπει να θεωρείται το σχετικό τοπογραφικό διάγραμμα 
από το Τ.Π. και Π.Ε. Ν. Ιωαννίνων, ώστε να εξασφαλίζεται: 

α) Η συνέχεια των υπαρχόντων κοινόχρηστων χώρων και η δημιουρ¬ 
γία νέων, σύμφωνα με τα οριζόμενα στις διατάξεις της παρ. 1 του άρ¬ 
θρου 6 του Π.Δ/τος 24.4.1985 (ΦΕΚ 181/Δ") και του Π.Δ/τος 
14.2.1987 (ΦΕΚ 133/Δ*) και 

β) Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. Κατά τα λοιπά ισχύουν τα οριζό¬ 
μενα στα Π.Δ/τα της 24.4.1985 (ΦΕΚ 181/Δ") και της 14.2.1987 
(ΦΕΚ 133/Δ*). 

5. Το σχεδιάγραμμα οριοθέτησης κλίμακας περίπου 1:5.000, που 
συνοδεύει την απόφαση αυτή, αναρτάται ταυτόχρονα με την υπογραφή 
στον πίνακα ανακοινώσεων του Τμ. Πολ. και Πολ. Εφ. Ν. Ιωαννίνων. 

Η απόφαση αυτή, με την καρτέλα ειδικών όρων δόμησης που τη συ¬ 


νοδεύουν, να δημοσιευθεί στην Εφημερίδα της Κυβερνήαεως. 
Ιωάννινα, 5 Δεκεμβρίου 1989 
\ Ο Νομάρχης 
ΙΩΑΝΝΗΣ ΚΑΛΟΓΕΙΤΟΝΑΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

























































































